CELEX: 62018CA0550
Language: hr
Date: 2020-07-16 00:00:00
Title: Predmet C-550/18: Presuda Suda (veliko vijeće) od 16. srpnja 2020. – Europska komisija protiv Irske (Povreda obveze države članice – Članak 258. UFEU-a – Sprečavanje korištenja financijskog sustava u svrhu pranja novca ili financiranja terorizma – Direktiva (EU) 2015/849 – Neprenošenje i/ili nepriopćavanje mjera za prenošenje – Članak 260. stavak 3. UFEU-a – Zahtjev za nalaganje plaćanja paušalnog iznosa)

7.9.2020   
            
            
               HR
            
            
               Službeni list Europske unije
            
            
               C 297/6
            
         
      Presuda Suda (veliko vijeće) od 16. srpnja 2020. – Europska komisija protiv Irske
      (Predmet C-550/18) (1)
      
      (Povreda obveze države članice - Članak 258. UFEU-a - Sprečavanje korištenja financijskog sustava u svrhu pranja novca ili financiranja terorizma - Direktiva (EU) 2015/849 - Neprenošenje i/ili nepriopćavanje mjera za prenošenje - Članak 260. stavak 3. UFEU-a - Zahtjev za nalaganje plaćanja paušalnog iznosa)
      (2020/C 297/07)
      Jezik postupka: engleski
      
         Stranke
      
      
         Tužitelj: Europska komisija (zastupnici: T. Scharf, L. Flynn i G. von Rintelen, agenti)
      
         Tuženik: Irska (zastupnici: G. Hodge, M. Browne i A. Joyce, agenti, uz asistenciju G. Gilmore, BL, i P. McGarryja, SC)
      
         Intervenijenti u potporu tuženiku: Republika Estonija (zastupnik: N. Grünberg, agent), Francuska Republika (zastupnici: A.-L. Desjonquères, B. Fodda i J.-L. Carré, agenti)
      
         Izreka
      
      
                  1.
               
               
                  Time što do isteka roka određenog u obrazloženom mišljenju od 8. ožujka 2018. nije donijela sve zakone i druge propise potrebne za usklađivanje s Direktivom (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ i, prema tome, time što nije priopćila te mjere Europskoj komisiji, Irska je povrijedila obveze koje ima na temelju članka 67. Direktive 2015/849.
               
            
                  2.
               
               
                  Irskoj se nalaže da Europskoj komisiji plati paušalni iznos od 2 000 000 eura.
               
            
                  3.
               
               
                  Irskoj se nalaže snošenje troškova.
               
            
                  4.
               
               
                  Republika Estonija i Francuska Republika snose vlastite troškove.
               
            
         (1)  SL C 436, 3. 12. 2018.